Budapest Főváros XIV. Kerület Zugló Önkormányzata
Polgármestere, Demokratikus Koalíció Frakció, MSZP-Összefogás Zuglóért Frakció, Momentum Mozgalom Frakció, Szabó Rebeka alpolgármester, Vida Attila önkormányzati képviselő
Szám: 123-723/2021.
     Nyilvános ülésen tárgyalandó!
Napirend száma: ………. 

Képviselő-testület 

2021. december 16-i rendes ülésére
Tisztelt Képviselő-testület!

Tárgy: Javaslat Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI.18.) önkormányzati rendelete módosítására
I. Előzmények:

I.
Budapest Főváros XIV. Kerület Képviselő-testülete tagjainak többsége a 2019. évi önkormányzati választást megelőzően csatlakozott az Ez a minimum! kezdeményezéshez, melynek célja az önkormányzatok átlátható működése jogszabályi garanciáinak megteremtése, illetve erősítése. A választások után ötpárti kezdeményezésre a képviselőtestület egyhangúlag támogatta a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelet (továbbiakban: Rendelet) fentieket célzó kiegészítését. A Rendelet az Ez a minimum! kezdeményezés által auditálásra került. Miközben az önkormányzat a vizsgált önkormányzatok közül a 3. helyezést érte el, az audit rámutatott több olyan elemre, melynek megvalósítása tovább erősíti az önkormányzat működésének átláthatóságát.
II.

A Rendelet 10. §-a szerint

„10. § (1) Az e rendeletben, valamint más jogszabályokban az adatkezelők részére előírt közzétételi kötelezettségek teljesítését a polgármester által megbízott átláthatósági biztos ellenőrzi.

(2) Az átláthatósági biztos jogosult évente tájékoztatja a képviselő-testületet a közzétételi kötelezettségek teljesítéséről, valamint szükség esetén a polgármester vagy a jegyző intézkedését kezdeményezi.”

II. Vélemények:

I.
A Rendelet módosítása bővíti az önkormányzat honlapján a felhasználók számára elérhető adatok körét.
II.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 34. §-a alapján „a képviselő-testület a polgármesternek vagy bármely önkormányzati képviselőnek a javaslatára az önkormányzati képviselők közül tanácsnokokat választhat. A tanácsnok felügyeli a képviselő-testület által meghatározott önkormányzati feladatkörök ellátását.”
A Budapest Főváros XIV. Kerület Zugló Önkormányzata Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet 8. § (1) bekezdése szerint:
„(1) Meghatározott önkormányzati feladat ellátásának a felügyeletére a képviselő-testület tanácsnokokat választhat.”

Az előbbiekben hivatkozott jogszabályhelyek alapján az adatkezelők részére előírt közzétételi kötelezettségek teljesítésének felügyeletét az önkormányzat kinevezett tanácsnok útján is elláthatja. Ehhez azonban szükséges a Rendelet módosítása.
Az Mötv. a tanácsnokok esetében a feladatellátás felügyeletét nevesíti, amely az önkormányzati autoritásból ered, s amennyiben a képviselő-testület a tanácsnoki megoldást választja, úgy az Mötv. alapján a felügyelet kifejezés használandó. Az eredeti rendeletalkotásban, polgármesteri megbízáson alapuló biztos esetében a szerényebb, ellenőrzés kategória szerepel.
A jogalkotásról szóló 2010. évi CXXX. törvény 17. §-a alapján a rendeletmódosítások várható hatásai a következők:


Társadalmi, gazdasági, költségvetési hatása: a rendelet módosításának társadalmi hatása nincs. Gazdasági hatásként legfeljebb a tanácsnoki tiszteletdíj említhető tanácsnok választása esetén. 

Környezeti és egészségi következményei: a rendelet módosításának környezeti és egészségügyi hatása nincs.


Adminisztratív terheket befolyásoló hatása: a rendelet módosításának adminisztrációs többlet terhe nincs, 


A jogszabály megalkotásának szükségessége és a jogalkotás elmaradásának várható következményei: a Rendelet módosításával az önkormányzat erősíti az átlátható működés jogszabályi garanciáit.
Jogi Főosztály véleménye: Az előterjesztésben közölt adatok és egyéb információk alapján az előterjesztéshez jogi észrevételt nem tesz.
Jegyző törvényességi véleménye: Észrevételt nem tesz.
Kérem a Tisztelt Képviselő-testületet, hogy a tervezetet tárgyalja meg és döntsön a rendeletalkotási javaslatról.
III. Bizottsági vélemények

Az előterjesztést a Jogi és Ügyrendi Bizottság tárgyalja.
IV. Döntési javaslat
Budapest Főváros XIV. Kerület Zugló Önkormányzata Képviselő-testülete megalkotja a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelet módosításáról szóló, az előterjesztés 1. mellékletét képező …./2021. (…. ….) önkormányzati rendeletét.
Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján, a rendeletalkotáshoz minősített szavazattöbbség szükséges.

Budapest, 2021. november 26.

